google/wiki40b huggingface dataset:
Abraham Lincoln

Talambuhay

Ipinanganak si Lincoln malapit sa kasalukuyang Hodgenville, Kentucky noong 1809. Lumipat siya sa Indiana noong 1816, at namalagian sa New Salem, Illinois noong 1831. Naglingkod siya sa Batasan ng Illinois mula 1834 hanggang 1842. Muli siyang lumipat patungo Springfield noong 1837. Napangasawa niya si Mary Todd noong 1842. Mula 1847 hanggang 1849, naging kasapi siya ng Kabahayan ng mga Kinatawan ng Estados Unidos.
Tumakbo siya para sa Senado noong 1855 subalit hindi nagwagi. Nakipagdebate siya kay Stephen A. Douglas noong 1858. Iniharap siya bilang kandidato sa pagka-pangulo ng Estados Unidos noong Mayo 18, 1860, at nahalal bilang presidente noong Nobyembre 6. Ginawad ang pagpapasinaya niya bilang ika-16 pangulo ng Estados Unidos noong Marso 4, 1861.
Nagsimula ang panahon ng Digmaang Sibil nang tumawag siya ng mga boluntaryo noong Abril 15, 1861.
Una niyang ipinahayag ang paunang labas ng Proklamasyon ng Emansipasyon noong Setyembre 22, 1862, at ibinigay pinakahuli at opisyal na pagpapahayag nito noong Enero 1, 1863. Ang proklamasyong ito ang pinakaunang hakbang patungo sa pagbubuwag ng pagkakaroon ng mga aliping itim sa Amerika. Ipinahayag niya ang talumpating Gettysburg Address noong Nobyembre 19, 1863.
Nang sumapit ang Marso 12, 1864, itinalaga niya si Heneral Ulysses S. Grant bilang komandante ng mga hukbo ng Unyon.
Muli siya nahalal bilang pangulo noong Nobyembre 8, 1864. Isinagawa ang pagpapasinaya noong Marso 4, 1865.
Sumuko si Robert E. Lee kay Ulysses S. Grant noong Abril 9, 1865. Binaril si Lincoln ni John Wilkes Booth noong Abril 14, at binawian siya ng buhay noong Abril 15, 1865. Naganap ang pagbaril habang nanonood si Lincoln ng isang dula sa Tanghalang Ford sa Washington, D.C.. Si "Abe" Lincoln ang unang pangulong napatay ng isang asesino.
Kilusang Propaganda

Ang Kilusang Propaganda ay isang kilusan sa Barcelona, Espanya noong 1872 hanggang 1892.
Sinimulan ito dahil sa pagbitay sa tatlong pari na sina Mariano Gomez, Jose Burgos, at Jacinto Zamora (Gomburza).  Layunin ng kilusan ang kilalanin ng mga Kastila ang Pilipinas bilang bahagi at lalawigan ng bansang Espanya, pantay na pagtingin sa bawat Pilipino at Kastila sa harapan ng batas, pagkakaroon ng kinatawan sa Cortes Generales ang Pilipinas, pagkakaroon ng sekularisasyon sa mga parokya ng Pilipinas, kalayaan sa pagpupulong ng matiwasay, pagpapalathala at pagsasabi ng mga pang-aabuso at ano mang anomalya sa pamahalaan. Nilalayon  ng kilusang ito na humingi sa pamahalaang Kastilang mga reporma sa mapayapang pamamaraan.
Itinatag ito ng mga Pilipinong ilustrado sa Madrid para sa layuning pampanitikan at kultural sa halip na politikal na layunin.  Sina Jose Rizal, Graciano Lopez Jaena, Marcelo H. del Pilar, Mariano Ponce at ang magkapatid na Luna--Juan at Antonio--ang ilan sa mga kasapi dito.
Ang La Solidaridad ang pahayagan ng mga propagandista na unang inilathala sa Barcelona, Espanya noong Pebrero 15, 1889. Sa pahayagang ito nalathala ang mga katiwalian sa kolonya ng Pilipinas.  Natapos ang paglilimbag noong 1895.  May mga sipi na palihim na iniluwas sa Pilipinas at lihim namang binabasa sa mga nakapinid na mga pintuan.
Hindi nagtagumpay ang mga propangandista dahil kinulangan sila ng pondo , hindi sila pinakinggan ng mga prayle, hindi pagkakaunawaan sa mga kasapi at pinuno, at mas pinansin ng Espanya ang kanilang panloob na usapin na dapat nilang tugunan.
Williamsport, Pennsylvania

Ang Williamsport ay isang lungsod sa Pennsylvania, Estados Unidos. Matatagpuan ito sa gitna-hilagang bahagi ng estado. Ang populasyon nito ay 29,381, ayon sa sensus noong 2010.
Stephen Uroš IV Dušan ng Serbia

Si Stephen Uroš IV Dušan ng Serbya ay naging hari ng Serbya.
Xiao Ma

Si Xiao Ma ay isang artista sa Taiwan.
Kwadrado (alhebra)

Sa alhebra, ang kwadrado(square) o minsang tinatawag na perpektong kwadrado ang produkto ng isang intedyer sa sarili nito. Halimbawa, ang 9 ang kwadrado ng 3 dahil ang 9 ang resulta ng 3 × 3.
Cariñosa

Kasayawan at kagalawan

Orihinal na isinasayaw ang Cariñosa na suot ang damit Maria Clara at Barong Tagalog dahil ito ay isang Kastilang sayaw nang ito ay ipakilala ng mga Kastila ang kanilang kultura. Kailangang magandang sayaw ang kanilang suot.

Tugtog

Ang tugtog ng Cariñosa ay nagpapakita ng malaking impluwensiya ng mga Kastila sa mga Pilipino. Ito ay may ¾ sa kumpas gaya ng ilang mga sayaw na Kastila. Ang Rondalla ang tumutugtog sa tugtog ng sayaw kung saan ito ay isang pangkat o isang orkestra ng mga instrumentong na may pisi na binubuo ng mga bandurya, mandolin, gitara,triyangle, tambol at banjo. Kadalasang lalaki ang tumugtog sa rondalla.

Galaw at indak

Ang isang babae ay may hawak na abaniko o panwelo kung saan siya'y patago-tago sa kanyang napupusuan na nagsasaad na ibig rin niya ang lalake subalit hindi pa niya ito masagot ng oo, samantalang gayon din ang binata na humahabol-habol at nagpapahiwatig na sinisinta rin niya ang dalaga. Ang sayaw na ito ay napakaraming bersiyon subalit ang indak ng pagtataguan ay isang pangkaraniwan na sa kahit saan mang panig ng Pilipinas.
Bundok Fuji

Pangalan

Sa Wikang Ingles, ang bundok ay hindi lamang tinatawag na Mount Fuji ngunit kilala rin ito sa Hapones na pangalan na Fujiyama at Fuji-san

Etimolohiya

Ang kasalukuyang pangalang kanji para sa Bundok Fuji, 富 at 士, na nangangahulugang 'yaman' o 'kasaganaan' at 'isang taong may tiyak na estado'. Ngunit ang mga karakter na ito ay marahil ateji na nangangahulugang ang mga karakter ay marahil pinili dahil ang pagbigkas ay tugma sa pagpapatig ng pangalan ngunit hindi nangangahulugan ng isang ityak na bagay.
Ang pinagmulan ng pangalang Fuji ay hindi malinaw. Isang teksto mula sa ika-10 siglo, ang Kuwento ng Namumutol ng Kawayan ay nagsasabi na ang pangalan ay nagmula sa "hindi mapapatay" (不死 fushi, fuji) at pati na rin sa imahen ng masagana (富 fu) sundalo (士 shi, ji) na bumababa mula sa gilid ng bulkan. Isang sinaunang etimolohiyang katutubo ay nagsasabi na ang Fuji ay nanggaling mula sa 不二 (hindi + dalawa) na nangangahulugang walang kapantay. Mayroon ding nagsasabing itao ay nagmula sa 不尽 (hindi + pagod) na nangangahulugang hindi nagtatapos. Isang klasikal na iskolar na Hapones noong Panahong Edo, si Hirata Atsutane ay hinulaang ang pangalan ay nagmula sa isang salita na nangangahulugang "isang bundok na tumatayo tulad ng isang tainga (ho) ng isang halamang bigas". Isang misyonarong Briton na si John Batchelor (1854–1944) ay nagsasabi na ang pangalan ay mula sa salita mula sa Ainu na nangangahulugang 'apoy' (fuchi) ng vathalang apoy (Kamui Fuchi) na itinanggi ng isang linguistikong Hapones na si Kyōsuke Kindaichi (1882–1971) sa mga haligi ng pagbubuong ponetiko (pag-iba ng tunog). Itinituro rin na ang huchi na nangangahulugang 'tandang babae' at ape na ang salita para sa 'apoy', ape huchi kamuy bilang ang bathala ng apoy. Pananaliksik sa pagkakalat ng mga ngalan ng mga lugar na nagsasama ng fuji bilang bahagi ay nagsasabi na ang pinagmulan ng saliatng fuji ay nasa mga wika ng mga Yamato at hindi sa mga Ainu. Isang toponimistang Haponses na si Kanji Kagami ay nagsabi na ang pangalan ay may parehong pinanggalingan sa mga salita tulad ng 'wisteria' (fuji) at 'bahaghari' (niji, ngunit may alternatibong salita na fuji), at nagmula sa "mahaba at magandang hugis na gilid" ng nasabing bundok.
Love Somebody (Maroon 5 song)

Ang "Love Somebody" na kinanta ng Amerikanong Band na Maroon 5 sa kanilang album na Overexposed.
Terbiyo

Ang terbiyo ay isang kemikal na elemento na may sagisag na Tb, atomikong bilang na 65. Ito ay mapilak na puti, kakaibang metal na pandaigdig, na ito ay malleable, ductile, at malambot kapag ito ay hiniwa sa kutsilyo.
Guilty Akuma to Keiyakushita Onna

Ang Guilty Akuma to Keiyakushita Onna ay isang palabas sa telebisyon sa bansang Hapon.
Hyacinth Bucket

Si Hyacinth Bucket ay isang babaeng tauhan sa palabas ng katatawanan sa telebisyon ng BBC, na pinamagatang Keeping Up Appearances (1990 hanggang 1995). Ginanapan ito ng Inglesang aktres na si Patricia Routledge. Sa palabas, palaging iginigiit ni Hyacinth Bucket na ang binibigkas ang kanyang apelyido bilang Bouquet IPA: /buːˈkeɪ/ o /bu-key/.
Pohjola

Ang Pohjola ay isang pook sa mitolohiyang Pinlandes, na tumutukoy sa Pohja (Hilaga), bilang direksiyon ng compass, ang Hilagang Lupain (Northland) -- ang buong rehiyong polar, at ang mundo ng Kalavela, ang lupain ng Sami.
Sa tunay na buhay, sakop ng Pohjala ang bahagi ng Lapland at ang sinaunang Kainuu. Maari ding isipin na ang Pohjola ay isang pook na gawa-gawa lamang, ang pinanggagalingan ng kasamaan—isang lupaing nakakatakot at napakalamig sa pinakahilaga. Maaring galing sa lugar na ito ang mga sakit at pagyeyelo. Ang Pohjala ang kalaban ng Vainola—ang lupain ng Kalevala.
Ayon sa alamat, si Louhi ang Mistress ng Pohjola, isang masamang mangkukulam na may malakas na kapangyarihan. Ginawa ng dakilang panday na si Seppo Ilmarinen ang Sampo ayon sa utos nito at dinala ito sa kanya upang pambayad sa kamay ng kanyang anak sa kasal. Ang Sampo ay isang may mahikang kiskisan ng kasaganaan na gaya ng Cornucopia, na nagbibigay kasaganaan para sa mamamayan ng Pohjoa, ngunit ang takip nito ay isang simbolo ng kaha de yerong selestiyal ng kalangitan, may mga bituing nakabaon, na umiikot sa isang gitnang aksis o haligi ng daigdig. Gusto ring pakasalan ng ibang tahuan ng Kalevala ng mga anak ng Pohjola. Kasama rito ang abenturero na si Lemnikainen at ang dakilang pantas na si Vainamoinen. Humihingi rin ng mga milagro si Louhi nang kagaya ng pagpapanday ng Sampo sa kanila, isa na rito ang pagpana ng Gansa ng Tounela. Kapag natanggap na ang alok na pakasal, ang kasalan at selebrasyon ay gaganapin sa malaking bulwagan ng Pohjola.
Ang pundasyon ng haligi ng daigdig, ang ugat nitong puno ng daigdig, ay matatagpuan, ayon sa mitolohiyang Pinlandes, sa isang dako pagkalagpas ng guhit-tagpuan o abot-tanaw sa hilaga, sa Pohjola. Ang pagpapanday at pagtatago ng Sampo at ng kasaganaan nito ni Louhi sa loob ng malaking bundok sa nakakubling bahagi ng Pohjola; ang pakikibaka at pakikidigma ng mga tao sa timog upang mapalaya ang Sampo at mahuli ito para sa kanilang pangagailangan; at ang pagsira ng Sampo at pagkawala ng pinakamahalang takip (na nagpapahiwatig ng pagkasaria ng puno ng daigdig sa hilagang polo) ang nagsisilbing karamihan ng materyal ng Kalevala.
Galeazzo Maria Sforza

Si Galeazzo Maria Sforza (24 Enero 1444 – namatay dahil sa asasinasyon noong 26 Disyembre 1476) ay naging Duke ng Milan mula 1466 hanggang sa kaniyang kamatayan. Naging tanyag siya dahil sa kaniyang pagiging mahalay, malupit, at mapaniil. Anak na lalaki siya ni Francesco Sforza, isang bantog na condottiero at kaanib ni Cosimo de' Medici na nagkamit ng Kadukehan ng Milan, at ni Bianca Maria Visconti. Nakasal siya na naging kasapi ng angkan ng mga Gonzaga; pagkaraan ng kamatayan ng kaniyang unang asawang si Dorotea Gonzaga, pinakasalan naman niya si Bona ng Savoy.
Glass no Kutsu

Ang Glass no Kutsu ay isang palabas sa telebisyon sa bansang Hapon.
Uri ng musika

Ang uri ng musika (Ingles: music genre) ay isang sanga sa musika at nagpapaalam kung anong uri ng musika ang isang awitin o kanta.
Sono Ki ni Naru Made

Ang Sono Ki ni Naru Made ay isang palabas sa telebisyon sa bansang Hapon.
Fu Jen Catholic University

Ang Fu Jen Catholic University (FJU, FJCU, Fu Jen, Fu Jien) ay isa sa nangungunang pribadong unibersidad sa pananaliksik sa Xinzhuang, New Taipei City, Taiwan. Ang unibersidad ay itinatag noong 1925 sa Beijing bilang Fu Jen Academy, sa kahilingan ni Papa Pio XI, at muling itinatag sa Taiwan noong 1961 sa kahilingan ni Papa Juan XXIII. Ang pangalan nito ay nangangahulugang "tulong" at "benebolensya".
Ang Fu Jen ang pinakamatandang institusyong edukasyonal na Katoliko at Heswitang nakabatay sa mundong Tsino. Ang unibersidad ay mula noon ay binubuo ng 12 kolehiyo at paaralan, ilan sa mga ito ay ang tanging akademikong yunit na meron sa Taiwan, tulad ng wikang Italyano, pamamahala ng impormasyon, museolohiya, at araling panrelihiyon.
Count on Me (awit ni Bruno Mars)

Ang "Count on Me" (lit: Magbilang ako) ay kinanta ni Bruno Mars sa kanyang album na It's Better If You Don't Understand.
Fran Drescher

Si Fran Drescher ay isang kilalang artista sa sining ng Pelikula at Telebisyon.
Aso

Pinagmulan ng aso

Ang kasalukuyang lipi ng mga aso ay dinomestika mula sa mga lobong gray (gray wolf). Ayon kay Carles Vilà na nagsagawa ng pinaka-malawak na pag-aaral sa kasalukuyan, ang ebidensiya ng DNA ay nagpapakita na walang ibang ninuno ang mga aso maliban sa mga lobo. Sinuri ng pangkat ni Vilà ang 162 iba ibang mga halimbawa ng DNA ng lobo mula sa 27 populasyon sa Europa, Asya at Hilagang Amerika. Ang mga resultang ito ay kinumpara sa DNA mula sa 140 indibidwal na aso mula sa 67 breed na tinipon sa buong mundo. Gamit ang mga sampol ng dugo o buhok, ang DNA ay kinuha at ang distansiyang henetika para sa mitokondriyal na DNA ay tinantiya sa pagitan ng mga indibidwal. Ang mga lobong gray ang pinakamalapit na kamag-anak ng mga aso. Ang diberhensiyang henetika sa pagitan ng mga lobong gray at aso ay 1.8% lamang salungat sa higit sa 4% sa pagitan ng mga lobong gray, mga lobong Etiopiyano at mga coyote. Ang mga paghahambing na pag-aaral sa anatomiya at pag-aasal ng mga aso at lobo ay nagpapakita na ang pisiolohiya at karamihan ng pag-aasal ng aso ay katulad ng mga batang lobo na isang halimbawa ng neoteniya at pedomorpismo. Bagaman ang mga labi ng mga domestikadong aso ay natagpuan sa Siberia at Belgium mula sa mga 33,000 taon ang nakalilipas, wala sa mga liping ito ay nakapagpatuloy sa huling pang-yelong maksimum. Ang pagsubok na DNA na mitokondriyal ay nagmumungkahing ng isang paghihiwalay na ebolusyonaryo sa pagitan ng mga aso at mga lobo mga 100,000 taon ang nakalilipas. Bagaman ang ebidensiya ng fossil para sa mga aso ay malaking nabawasan ng higit sa 14,000 taon ang nakalilipas at nagwawakas ng 33,000 taon ang nakalilipas, may mga fossil ng mga buto ng lobo na nauugnay sa mga sinaunang tao ng higit sa 100,000 taon ang nakalilipas.
Ang mga pinakaunang mga fossil ng mga karnibora na maiiuugnay ng may ilang katiyakan sa mga canid (na kinabibilangan ng mga lobo, fox, at mga aso) ang mga hayop na Miacid na lumitaw sa panahong Eoseno mga 56 hanggang 38 milyong taon ang nakalilipas. Mula sa mga miacid ay nag-ebolb ang mga karniborang tulad ng pusa (Feloidea) at tulad ng aso (Canoidea). Ang linyang canoid ay tumungo mula sa hayop na may sukat ng coyote na tinatawag na Mesocyon na lumitaw sa panahong Oligoseno 38 hanggang 24 milyong taon ang nakalilipas tungo sa tulad ng fox na hayop na Leptocyon at tulad ng lobo hayop na Tomarctus na gumala sa Hilagang Amerika mga 10 milyong taon ang nakalilipas.
 Ang hayop na Canis lepophagus na isang may makitid na bungo na canid sa Hilagang Amerika na lumitaw sa panahong Mioseno ay tumungo sa mga unang tunay na lobo sa wakas ng Yugtong Hilagang Amerikano na Blancan gaya ng Canis priscolatrans na nag-ebolb sa Canis etruscus at pagkatapos ay sa Canis mosbachensis. Ang Canis mosbachensis ay nag-ebolb naman sa mga lobong gray(Canis lupus) na nauna sa mga domestikadong aso. Mula sa lobong gray na ito ay dinomestika ang mga domestikadong aso.
Pangunahing kaaway

Ang isang pangunahing kaaway ay ang pangunahing kalaban ng isang tao o ng isang bagay. Sa larangan ng kathang-isip, isa itong tauhan na pinakamasamang kaaway ng bayani.
Leovie Dioneda

Si Leovie Dioneda ay isang politiko sa Pilipinas.
Unibersidad ng Rhode Island

Ang Unibersidad ng Rhode Island (Ingles: University of Rhode Island) na karaniwang tinutukoy sa bilang URI, ay ang pangunahing pampublikong unibersidad para sa pananaliksik na may istatus na land-grant at sea-grant sa buong estado ng Rhode Island, sa Estados Unidos. Ang punong kampus nito ay matatagpuan sa nayon ng Kingston sa timog Rhode Island. Bukod pa rito, may mas maliit na mga kampus ang pamantasan kung saan kabilang ang Feinstein Campus sa lungsod ng Providence, ang Narragansett Bay Campus sa Narragansett, at ang W. Alton Jones Campus sa West Greenwich.
Ang unibersidad nag-aalok ng mga kwalipikasyon sa antas batsilyer, masterado, at doktorado sa 80 mga undergradwado at 49 gradwadong erya ng pag-aaral sa pamamagitan ng pitong mga pang-akademikong kolehiyo. Ang mga kolehiyo ito ay kinabibilangan ng Sining at Agham, Pangangasiwang Pangnegosyo, Inhinyeriya, Agham Pantao at Panserbisyo, Kapaligiran at Agham-Buhay, Pagnanars, at Parmasya. Meron pang isang kolehiyo, ang Unibersidad-Kolehiyo na nagsisilbi bilang tagapayong kolehiyo para sa lahat ng mga papasok sa undergradwadong antas at umaasikaso sa kanilang buong pagpapatala sa URI.

Kasaysayan

Ang Unibersidad ay unang binigyan ng tsarter ng estado bilang isang paaralang pang-agrikultura at istasyon sa eksperimentong pang-agrikultura noong 1888. Ang orihinal na lokasyon ng paaralan ay ang Oliver Watson Farm, na kung saan ang orihinal na farmhouse ay isa na ngayong maliit na museo.
Sensei wa Erai!

Ang Sensei wa Erai! ay isang palabas sa telebisyon sa bansang Hapon.
Unibersidad ng California, Berkeley

Ang University of California, Berkeley (kilala rin bilang Berkeley, UC Berkeley, o Cal) ay isang pampublikong unibersidad sa pananaliksik na matatagpuan sa Berkeley, California. Itinatag noong 1868, ang Berkeley ang pinakamatanda sa sampung unibersidad sa pananaliksik na miyembro ng Unibersidad ng California Sistema.
Mga wikang Austronesyo

Leksiko

Naitatag ang pamilya ng wikang Awstronesyo ng mga pamamaraang paghahambing na linggwistiko batay sa mga kognado, pangkat ng mga salitang magkakawangis sa tunog at kahulugan na nagpapahiwatig na nagmula ang mga iyon mula sa parehong salitang ansestral sa Proto-Awstronesyo ayon sa pagkalahatang alituntunin. Ang salita para sa mata sa mga wikang Awstronesyo ay mata rin (karamihan sa mga wikang Awstronesyo sa bandang hilaga, mga wikang Pormosyano katulad ng Bunun at Amis at papunta na sa katimugan na Maori). Mahirap din namang isagawa ang rekonstruksyon (pagmuling-tatag) ng ibang mga salita. Estable rin ang salita para sa dalawa, na siyang nalitaw sa halos kabuuan ng pamilyang Awstronesyo, ngunit ang ilan sa mga anyo (hal. Bunun rusya, lusha; Amis tusa; Maori tahi, rua) ay nangangailangan ng kadalubhasaang pang-aghamwika upang mabigyang-kilanlan.

Klasipikasyon

Masikot at mahirap unawain ang panloobang kaanyuan ng mga wikang Awstronesyo. Binubuo ang pamilyang ito ng pare-pareho at magkakalapit na magkakaugnay na mga wika na may mga malalaking bilang ng tinatawag na dialect continuum, na nagpapahirap sa hangganan ng mga pagitan ng mga sanga ng pamilya. Ganoon pa man, malinaw na ang pinakamalaking dibersidad na pang-akan (henealohiko) ay makikita sa mga wikang Pormosyano ng Taiwan, at ang pinakamunting dibersidad naman sa mga kapuluan sa Pasipiko, na nagbibigay-batid ng pagkaka-kalat ng pamilya na mula sa Tsina o Taiwan.
Apgujeong House

Ang Apgujeong House ay isang palabas sa telebisyon sa Timog Korea.
Bayanihan Linux

Ang Bayanihan Linux ay isang sistemang GNU/Linux na ginawa sa Pilipinas. Ang Debian ay base sa Linux kernel at ang mga pangunahing kasangkapan ay gumagamit ng mga Proyekto ng GNU.
Mobile Suit Gundam SEED Destiny

Buod ng kuwento

Noong Kosmikong Pahahon 73 (Cosmic Era 73), nagkaraoong na ng kapayapaan sa pagitan ng Naturals at Coordinators, ngunit pagkatapos ng isa at kalahating taon, nagkagulo muli sila. Si Athrun Zala ay nagpanggap bilang si Alex Dino at kasama niya pa rin si Cagalli Yula Athha para muling magroon ng katahimikan sa mundo. Sa panahon ding ito unang lumabas ang Minerva, ang bagong assault ship ng ZAFT. Ang barkong ito ang naging katapat ng Archangel. Sa seryeng ito ipinakita ang maraming mga kasawian ng mga karakter dahil sa nagdaang digmaan. Si Shin Azuka, halimbawa, ay nawalan ng pamilya dahil raw sa kapabayaan ng mga pinuno ng Orb.

Pagsasaere sa Pilipinas

Unang nasilayan ito ng mga manonood ng Pilipinas ang serye sa pamamagitan ng Cartoon Network Philippines noong 1 Hunyo 2006. Makalipas ang ilang buwan ng spekulasyon kung kailan nga ba eere ang isina-Pilipinong bersyon ng serye. Sinimulan na ng Hero TV at ng ABS-CBN ang paglalapat ng tinig sa Gundam SEED Destiny.
Kumpara sa nauna. maraming boses ang nagbalik para gumanap ulit ng kani-kanilang mga role. Tulad nina Michael Punzalan bilang si Kira Yamato, Louie Paraboles bilang si Athrun Zala, Wendy Villacorta bilang si Lacus Clyne, Alexx Agcaoili bilang Mwu La Flaga at Daisy May Carino bilang Murrue Ramius
Marami rin mula sa naunang cast ang nagbalik, tulad ni Katherine Masilungan na gumanap na Capt. Talia Gladys at Lunamaria Hawke.
Ngunit tulad ng inaasahan, nagkaroon ng malaking pagbabago kaysa sa naunang serye nang ipalabas ito. Una ay ang pagbabago ng Direktor ng Dubbing nito na si Gari Ryan Ang, Pangalawa ay ang pagpili sa mga bagong cast na tulad nina Robert Brillantes bilang Gilbert Durandal at Benjie Dorango bilang Shinn Asuka. Gayundin naman ang pagpalit sa boses nina Cagalli Yula Attha at Yzak Joule, na parehong binosesan sa naunang serye nina Maripette Narvasa at Jefferson Utanes. Ngayon ay ginampanan na sila nina Ria Paz Bautista at Pocholo Gonzales
Unang ipinalabas ang serye sa Satellite Channel ng ABS-CBN, ang Hero TV noong 1 Disyembre 2006 sa ganap na ika-8:30 ng umaga oras ng Pilipinas. Kasalukuyan pa rin itong umeere sa Hero TV.
Samantala, sa 17 Pebrero 2007, matapos ang matagal na paghihintay, Maipapalabas na ang Gundam SEED Destiny sa ABS-CBN tuwing Sabado at Linggo kapalit ng D.I.C.E (ika-9:00 ng umaga sa Weekend Hero Zone).
21 Enero 2008, naipalabas na ang serye sa pamamagitan ng Studio 23 tuwing 7:30 ng gabi pagkatapos ng Rush TV. Dati ang Samurai X ang ipinapalabas sa oras na ito mula 7:30 hanggang 8:30 pero nang ipalabas ang Gundam Seed Destiny, 8:00 ng gabi na ipinapalabas ang Samurai X at tig-iisang kabanta na lang ipinapalabas imbes na dalawa sa isang gabi.
Jasmine Fitzgerald

Si Jasmine Fitzgerald ay isang artista sa Pilipinas.
Yvette Alfon

Si Yvette Alfon ay isang kilalang nanalo sa isang patimpalak bilang Reyna ng Kagandahan sa Pilipinas.
Man of Steel (pelikula)

DC Extended Universe

Ang tagumpay ng Man of Steel ang nag-udyok sa Warner Bros. para gumawa ng shared universe na kabibilangan ng iba't ibang karakter mula sa DC Comics. Noong Hunyo 2013, si Goyer ay inatasan gumawa ng iskrip para sa kasunod na pelikula ng Man of Steel at pati na rin sa Justice League. Makalipas ang isang buwan, noong Hulyo 2013, inanunsyo ni Zack Snyder na ang ikalawang pelikula ay pagtatagpuin sina Batman at si Superman. Si Cavill, Adams, Lane at Fishburne inaasahan magbabalik sa ikalawang pelikula upang gampanan muli ang kanilang mga karakter. Ayon kay Snyder, hinango ang kasunod na pelikula mula sa komik na The Dark Knight Returns.
Kidlat Tahimik

Si Eric de Guia o mas kilala bilang Kidlat Tahimik, ay isang aktor sa Pilipinas. Siya ay pinanganak noong Oktubre 3, 1942.
Panalangin sa Ikatlo ng Hapon

Ang Panalangin sa Dakilang Awa ng Diyos ay ipinapalabas tuwing ikatlo ng hapon sa ABS-CBN. Nagsimula ang tradisyong ito ng ABS-CBN noon pang 1990s at noong una ay binibigkas ito sa wikang Ingles. Ito ay kilala din sa tawag na "Jesus, I Trust in You!: The 3 o'clock Prayer Habit"
Colton, California

Ang Colton ay isang lungsod sa California, Estados Unidos.
1394 Algoa

Ang 1394 Algoa ay isang planetang hindi pangunahin.
Podolszyn

Ang Podolszyn ay isang pamayanan sa distritong administratibo ng Gmina Lesznowola, sa loob ng Piaseczno County, Masovian Voivodeship, sa silangang-gitnang Polonya.
Renai Chudoku

Ang Renai Chudoku ay isang palabas sa telebisyon sa bansang Hapon.
Pamantasang Tulane

Ang Pamantasang Tulane (Ingles: Tulane University) ay isang pribado at di-pansektang unibersidad sa pananaliksik sa New Orleans, Louisiana, Estados Unidos. Ito ay itinuturing na nangungunang unibersidad at pinakaselektibong institusyon ng mas mataas na edukasyon sa estado ng Louisiana na may acceptance rate na 17 porsiyento para sa klase ng 2022. Ang paaralan ay tanyag sa pagkakaroon ng dibersibong profayl ng mag-aaral na nagmula sa iba't ibang rehiyon.
Hindi bababa sa dalawang nagwagi ng premyong Nobel ang konektado sa unibersidad.
Kataba (Zambia)

Ang Kataba ay isang bayang matatagpuan sa Distrito ng Sesheke, Western Province, Zambia. Ang unang pangalan nito ay Kataba Masamba.